Ylämaalle avautuu hoitajan ajanvarauksellinen vastaanotto

Ylämaan koulun tiloissa aloitetaan 1.10.2025 alkaen hoitajan ajanvarauksellinen vastaanotto. Tämän muutoksen myötä Mallu-auton liikennöinti Etelä-Karjalassa päättyy.

Mallu-auto pysähtyy viimeisen kerran Mattilassa ja Voisalmessa torstaina 25.9.2025 ja Ylämaalla perjantaina 26.9.2025.

Sairaanhoitajan vastaanotto keskiviikkoisin

Ylämaan koulun kirjaston yhteydessä olevassa tilassa avautuu 1.10.2025 hoitajan ajanvarauksellinen vastaanotto, ja se palvelee kerran viikossa keskiviikkoisin klo 9–14. Tilat ovat myös kouluterveydenhuollon käytössä kahtena päivänä kuukaudessa. Kiireettömissä asioissa sairaanhoitajan tavoittaa puhelinnumerosta 05 352 2197. Ajanvarauksen voi tehdä myös Oma Ekhvan kautta tai soittamalla hyvinvointiasemien puhelinpalveluun puh. 05 352 7260.

Hoitajan vastaanotolla hoidetaan ajanvarauksella

injektiot

korvahuuhtelu

rokotukset

pitkäaikaissairauden seurantakäynti

ihottuman näytöt.

– Hoitajan vastaanoton siirtyessä Ylämaalla sisätiloihin koulun kirjaston yhteyteen ja myös kouluterveydenhuollon käytössä oleviin tiloihin saamme rauhallisen ympäristön asioinnille, ja asiointimukavuus paranee erityisesti kylmänä vuodenaikana, kertoo palveluesihenkilö Katariina Tuuliainen.

Hoitajan ajanvarauksellinen vastaanotto Ylämaalla 1.10.2025 alkaen

Ajanvaraus tehdään Oma Ekhvan kautta tai soittamalla hyvinvointiasemien puhelinpalveluun puh. 05 352 7260 .

Ylämaan koulu
Aapistie 1
54410 Ylämaa

Odotustila on koulun kirjaston yhteydessä.
Saapuessasi varaamallesi ajalle, jää odottamaan odotustilaan.
Vastaanotto keskiviikkoisin klo 9–14. Koulujen lomien aikana ei vastaanottoa.

Lisätietoja:

Katariina Tuuliainen, palveluesihenkilö, perusterveydenhuolto, puh. 040 651 3750, katariina.tuuliainen@ekhva.fi

Eija-Liisa Vikström, palvelupäällikkö, puh. 040 670 6241, eija-liisa.vikstrom@ekhva.fi (tavoitettavissa ma 29.9.2025 lähtien)

Muokkaukset:

2.2.2026 klo 15.00 Lisätty sairaanhoitajan suora puhelinnumero.